**PARKIMISMAJA PARKIMISKOHTADE KASUTAMISE KOKKULEPE**

Tallinnas, */Kuupäev nähtub digitaalallkirjadest/*

ÜÜRILEANDJA:

|  |  |
| --- | --- |
| **Technopolis Ülemiste AS** | |
| Registrikood | 11978111 |
| Asukoht | Lõõtsa 6, Tallinn 11415 |
| Esindaja(d) kokkuleppe sõlmimisel, | Volituse alusel Tanel Olek |
| Telefon | +372 5912 8990 |
| E-post | [tallinn@technopolis.ee](mailto:tallinn@technopolis.ee) |

ÜÜRnik:

|  |  |
| --- | --- |
|  | |
| **Riigi kinnisvara AS allüürnik Riigi Info- ja Kommunikatsioonitehnoloogia Keskus** | |
| Registrikood | 77001613 |
| Asukoht | Lõõtsa 8a, Tallinn 11415 |
| Esindaja(d) kokkuleppe sõlmimisel | Asutuse esindusõiguslik isik Ergo Tars |
| Telefon | +372 666 0166 |
| E-post | info@rit.ee |

edaspidi koos või eraldi nimetatud ka **Pooled** või **Pool**, sõlmisid käesoleva parkimismaja parkimiskohtade kasutamise kokkuleppe (edaspidi nimetatud **Kokkulepe**) alljärgnevas:

# PARKIMINE

Üürileandja annab Üürnikule tasu eest kasutada parkimiskohad (edaspidi nimetatud ka **Parkimiskohad**) Üürileandjale kuuluvates ja opereeritavates parkimismajades (edaspidi nimetatud ka **Parkimismajad**) alljärgnevatel tingimustel:

|  |  |  |
| --- | --- | --- |
|  | Parkimiskohtade arv | 5 (viis) |
|  | Parkimiskohtade kasutamise õiguse alguse kuupäev | 01.oktoober 2023.a |
|  | Parkimise õigust tagav kaart | Üürilepingu Lepingu Esemele juurdepääsu tagav läbipääsukaart (edaspidi **Kaart**) |

* Üürileandja kodeerib Üürilepingu alusel Üürniku kasutuses olevad Kaardid tagamaks Parkimiskohtade kasutamise õiguse ehk sissepääsu Parkimismajja. Ühele Kaardile kodeeritud parkimisõigus annab õiguse kasutada Parkimismajas ühte Parkimiskohta. Kaartide kodeerimiseks edastab Üürnik Üürileandjale kirjalikku taasesitamist võimaldavas vormis (e-kiri) kasutatavate Kaartide numbrid.
* Üürnikul on õigus kasutada Parkimismaja territooriumil vabalt valitud Parkimiskohta.
* Üürnik kohustub tagama, et parkimisõigusega Kaardi kasutaja pargib sõiduki Parkimismajas selleks ettenähtud ja lubatud kohta ning järgib Parkimismajas parklaoperaatori poolt ja/või liiklusseaduses kehtestatud parkimiskorralduse reegleid.
* Üürileandjal on õigus ühepoolselt eemaldada Üürniku poolt kasutatavalt Kaardilt Parkimiskoha kasutamise õigus, esitades selleks Üürnikule kirjaliku avalduse, kui Kaarti kasutav sõiduk on korduvalt pargitud Parkimismaja parkimiskorralduse reegleid (liiklusseadust) rikkudes ning rikkumine on esinenud ka pärast Üürileandja poolt Üürnikule selle kohta kirjalikus vormis rikkumistest hoidumise nõude esitamist.

# parkimise tasU

Parkimise eest tasumise kohustus tekib Üürnikul alates Parkimiskohtade kasutamise õiguse tekkimise kuupäevast.

|  |  |  |
| --- | --- | --- |
|  | Parkimiskohta tasu | Viiskümmend (50) eurot parkimiskoha kohta, millele lisandub käibemaks. |
|  | Tasumise tähtaeg | Vastavalt Üürilepingu Eritingimustele. |
|  | Viivis | Null koma viisteist protsenti (0,15 %) võlgnevalt summalt iga viivitatud päeva eest. |

Parkimiskohti on võimalik juurde võtta jooksvalt. Parkimistasude arvestamine toimub järgnevalt:

* kui parkimist muudetakse enne 15. kuupäeva (k.a) siis kehtib täiskuu arvestus
* kui parkimist muudetakse alates 16. kuupäevast siis algab arvestus järgmisest kalendrikuust.

# kehtib

* Kokkulepe jõustub pärast allkirjastamist Poolte poolt ning kehtib kuni Üürilepingu kehtivuse aja lõpuni.
* Pooltel on õigus Kokkulepe korraliselt üles öelda, teatades sellest teisele Poolele kirjalikus vormis ette vähemalt kolmkümmend (30) kalendripäeva.

# muud kokkulepped

* Üürileandjal on õigus teenuse hinnakirja ühepoolselt muuta teavitades teist Poolt sellest kirjalikult vähemalt 30 päeva ette.
* Kokkuleppega seotud vaidlused, mida ei ole võimalik lahendada läbirääkimiste teel, kuuluvad lahendamisele Harju Maakohtus.

|  |  |  |
| --- | --- | --- |
| **Üürileandja esindaja(d)** | Tanel Olek  Ees- ja perekonnanimi | /allkirjastatud digitaalselt/ |
| **Üürniku esindaja(d)** | Ergo Tars  Ees- ja perekonnanimi | /allkirjastatud digitaalselt/ |